CELEX: 32017D2223
Language: hr
Date: 2017-11-30 00:00:00
Title: Provedbena odluka Komisije (EU, Euratom) 2017/2223 оd 30. studenoga 2017. o izmjeni Odluke 90/177/Euratom, EEZ o odobrenju Belgiji da pri izračunu osnovice vlastitih sredstava od PDV-a ne uzima u obzir određene kategorije transakcija i da primjenjuje određene približne procjene (priopćeno pod brojem dokumenta C(2017) 7860)

2.12.2017   
               
               
                  HR
               
               
                  Službeni list Europske unije
               
               
                  L 318/35
               
            PROVEDBENA ODLUKA KOMISIJE (EU, Euratom) 2017/2223
      оd 30. studenoga 2017.
      o izmjeni Odluke 90/177/Euratom, EEZ o odobrenju Belgiji da pri izračunu osnovice vlastitih sredstava od PDV-a ne uzima u obzir određene kategorije transakcija i da primjenjuje određene približne procjene
      
         
            (priopćeno pod brojem dokumenta C(2017) 7860)
         
      
      (Vjerodostojni su samo tekstovi na nizozemskom i francuskom jeziku)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Ugovor o osnivanju Europske zajednice za atomsku energiju,
      uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
      nakon savjetovanja sa Savjetodavnim odborom za vlastita sredstva,
      budući da:
      
                  (1)
               
               
                  Na temelju članka 371. Direktive Vijeća 2006/112/EZ (2) Belgija može, u skladu s uvjetima koji su se primjenjivali u toj državi članici na dan 1. siječnja 1978., nastaviti izuzimati transakcije navedene u dijelu B Priloga X. toj direktivi. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
               
            
                  (2)
               
               
                  Odlukom Komisije 90/177/Euratom, EEZ (3) Belgiji je odobrena primjena približnih procjena za transakcije iz točaka 11. i 12. dijela B Priloga X. Direktivi 2006/112/EZ u pogledu zrakoplova i vojnih brodova.
               
            
                  (3)
               
               
                  Odobrenja dodijeljena Belgiji za transakcije iz točaka 11. i 12. dijela B Priloga X. Direktivi 2006/112/EZ nisu vremenski ograničena. Radi transparentnosti i pravne sigurnosti primjereno je vremenski ograničiti primjenjivost tih odobrenja.
               
            
                  (4)
               
               
                  Odluku 90/177/Euratom, EEZ trebalo bi stoga na odgovarajući način izmijeniti,
               
            DONIJELA JE OVU ODLUKU:
      Članak 1.
      U članku 2. Odluke 90/177/Euratom, EEZ točke 5. i 6. zamjenjuju se sljedećim:
      
         
                     „5.
                  
                  
                     do 31. prosinca 2020. isporuka, poboljšanje, popravak, održavanje, zakup i najam zrakoplova kojima se koriste državne institucije, uključujući opremu koja je ugrađena u takve zrakoplove ili se u njima upotrebljava (točka 11. dijela B Priloga X. Direktivi Vijeća 2006/112/EZ) (*1));
                  
               
                     6.
                  
                  
                     do 31. prosinca 2020. isporuka, poboljšanje, popravak, održavanje, zakup i najam vojnih brodova (točka 12. dijela B Priloga X. Direktivi 2006/112/EZ).
                  
               
      Članak 2.
      Ova je Odluka upućena Kraljevini Belgiji.
      
         Sastavljeno u Bruxellesu 30. studenoga 2017.
         
            
               Za Komisiju
            
            Günther OETTINGER
            
               Član Komisije
            
         
      
      
         (1)  SL L 155, 7.6.1989., str. 9.
      
      
         (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
      
         (3)  Odluka Komisije 90/177/Euratom, EEZ od 23. ožujka 1990. o odobrenju Belgiji da pri izračunu osnovice vlastitih sredstava od PDV-a ne uzima u obzir određene kategorije transakcija i da primjenjuje određene približne procjene (SL L 99, 19.4.1990., str. 24.).